dh-unibe/image-text_koenigsfelden-charters-post-1500 huggingface dataset:
Wir, Wilhalm und Leuͦpolt, gebruͦder, von gots gnaden hertzogen ze Oͤsterreich, ze Steir, ze Keͣrnden
und ze Krain, graven ze Tyrol ꝫcꝭ, tun kuͦnt, ✳ umb unsˀ ampte in dem Ergow, ✳ daz da haisset In
dem Aygen ✳ und das yetzuͤnd Hainreich der Geͣssleͣr inphlegweis zu unsˀn hannden innehat, habn̄
wir angesehen und bedacht ✳ den wirdign̄ gotsdinst, ✳ den die erbñ ✳ und geistlichen, ✳ die klosterfrawn̄
des gotshaus ze Kunigsvelt, ✳ unsˀr vordñ stifftung, seͣliger gedeͣchtnuͤsse, ✳ an underlos ✳ bey tag und
bey nacht ✳ loblich volbringent ✳ nach ires ordens gesetzt, ✳ got zelob und unsˀn egenan̄ vordñ, ✳ uns ✳
und unsˀn nachkomen ✳ zehail und ewiger gedeͣchtnuͤss, ✳ und sunderlich, als sy die selben gedeͣchtnusse
mit vigili und mit selampten, ✳ wenn sich das geburet, ✳ steͣticlich begeent ✳ und noch fùrbasser begeen
sullent, ✳ und haben denselben klosterfrawn̄ ✳ das vorgenan̄ unsˀ ampt in dem Aygen ✳ mit allen rechtn̄
und zugehorungn̄, ✳ als das von alter her komen ist ✳ und als das der Geͤssleͣr innegehebt und verwest
hat, ✳ empholhen und inphlegweis ingegeben, ✳ das mit irem amptman̄ ✳ auch also nu fùrbasser getrewlich innezehaben und ze verwesen nach alter und guͤter gewonheit, ✳ doch vorbehebt aller unsˀr
gewaltsam, ✳ die wir auf demselben ampt auch von alter gewonheit haben, ✳ wenn uns des dùrft beschicht, angeveͣrde. ✳ und sol dise emphelhnùss wern ✳ untz auf unsˀ, ✳ unsˀr brùder und erben widerrùffn̄.
und des ze urkunt, ✳ so geben wir in ✳ disen brief, versigelten mit unsˀn anhangunden insigeln, der
geben ist ze Wienn, an fritag nach unsˀ frawn tag conceptōnis, nach Kristi geburde dreuzehn̄
hundert jar ✳ und darnach in dem siben und newntzigisten jare. ✳
1397 . XII 14 . F. Königsfelden .
Nͦ. 799 .
wist die gotzgab ✳ von der vogty weg₎
im ampt Eigen ✳ so Wilhelm und Lùpolt
gepruͤder hertzog₎ vō Oͤsterich ✳ mit aller
rechtsame und zuͦgehoͤrd ✳ den fròwen
zuͦ Kùngsfeld₎ übergeben ✳
Freit: nach Maria
Empfängnis
✳
1397 .
✳ K ✳
D ✳ 1
✳ über die vogtey
im Eigen ✳ ✳
herzog
Willhem fryheit
xxvij